Aklažeris (Vilkaviškio r.)
54°41′06″š. pl. 23°16′10″r. ilg.﻿ / ﻿54.6851°š. pl. 23.2694°r. ilg.﻿ / 54.6851; 23.2694 Aklažeris (arba Aklaežeris) – ežeras pietvakarių Lietuvoje, Vilkaviškio rajone, apie 5 km į pietryčius nuo Pilviškių. Ežero ilgis iš šiaurės į pietus – 0,35 km, plotis – iki 0,09 km. Altitudė 50,5 m. Krantai žemi, kranto linija labai vingiuota. Ežeras telkšo ~ 16 ha dydžio krūmynais apaugusios pelkės rytinėje dalyje. Rytinėje ežero pakrantėje stūkso miškelis. Netoliese įsikūrę Parausių ir Ramoniškių kaimai. Ežeras nenutekantis, priklauso Rausvės upės baseinui.